text: Comelec roadshow alang sa first time voters
text: #000001
text: “Dili man gyod ko ganahan ug politika apan unsaon man nga mao may pagbuot sa mga lungsuranon”, matud sa Politiko 1.
text: #000002
text: “Dili ko modagan sa politika kay igo na ning akong ginagmay nga serbesyo sa mga tawo”, ni Politiko 2.
text: #000003
text: “Dili man gyod unta ko modagan apan usa lang ko ka pobreng suluguon nga dili makabalibad sa mando sa katawhan”, istorya ni Politiko 3.
text: #000004
text: Ang mao nga mga linya kabahin lang sa recycled na nga mga panaad sa mga politiko.
text: #000005
text: Nanaad sila nga dili modagan apan diay midagan.
text: #000006
text: Siguro, kabahin kini sa stratehiya sa mga politiko aron igayuma ang boto sa katawhan.
text: #000007
text: May mga politiko nga nanaad nga dili modagan apan diay nagsigi na ug pangampanya ug dako na ug nagasto sa mga political advertisements.
text: #000008
text: Laktod nga pagkasulti, sa kampanya pa lang mihimo na sila ug pangatik sa katawhan.
text: #000009
text: Sa komedya pa: “Dili ko modagan, atik ra!”
text: #000010
text: Kon mahilig ug pangatik kining mga politikoha, unsaon kaha nato pagsiguro nga tinuoray ang ilang ubang mga tam-is nga panaad?
text: #000011
text: Kon atong itandi ang pangampanya sa politika sa pagpanguyab, may mga lalaki nga mangatik ug istorya sa babaye nga ilang gipanguyaban.
text: #000013
text: Kon masakpan gani, tulisukon sa babaye ug ingnan: “Kapating nimog nawong, nganong imo man kong giatik?”
text: #000014
text: Ang lalaki magpaawot nga motubag: “ Sorry ha, dili man god ko nimo sugton ug dili teka atikan”.
text: #000015
text: Para ninyo, angayan bang botaran ang mga politiko nga nanaad nga dili modagan apan midagan?
text: #000016